Pa, seun geskiet; hond byt ma tydens rooftog | Maroela Media
Pa, seun geskiet; hond byt ma tydens rooftog
Die polisie in Muldersdrift in Gauteng ondersoek 'n saak van huisroof en poging tot moord ná 'n aanvaller Dinsdagoggend op 'n gesin se kleinhoewe toegeslaan het.
Konst. Slindile Ntuli, woordvoerder van die polisie, het gesê die aanvaller het omstreeks 03:50 op die kleinhoewe toegeslaan. "Die 46-jarige man het saam met sy 45-jarige vrou, en hul 16-jarige seun in die huis geslaap toe hulle deur die honde wakker geblaf is. Die verdagte was ongelukkig reeds in die huis en het 'n televisiestel gesteel."
Die aanvaller het die man in sy bors geskiet en die seun in sy rug. Die gesin se hond het, tydens die rooftog, die ma aan haar linkerhand en rug gebyt.
"Al drie slagoffers is na 'n hospitaal geneem vir mediese behandeling. Enigiemand met inligting oor die voorval word versoek om met Muldersdrift-polisie kontak te maak," het Ntuli bygevoeg.
Ondersoek maatskappye se staatskontrakte, sê Magashule
'Facebook-bedrieër' se tweelingbroer ook agter tralies
En so bly die statistieke styg met plaas aanvalle dus n skande hie dit hier gaan net ons boere. Sal nie ophou tot die laaste boer gemoor en aangeval word nie dan bly net hongersnoot oor!!!!!!
Die plaas aanvalle is wreed, maar wat van die mense wat op die Kaap se vlakte afgelaai word of n lewe Niks beteken. Of dit n boer of bende geweld moord is, besteurenswaardig en n verlies. Hartseer
So wie laai hulle daar af? Hoekom vervolg julle hulle nie? Hoekom moet aanvalle op onskuldige mense daarmee vergelyk word?
Joon, daars n groot verskil tussen onskuldige mense wat in hul huis dood gemartel word en bendes wat oor dwelms mekaar dood skiet. Vir die bendes is dit n keuse. Jy kan in jou wildste gedagtes die twee nie vergelyk nie!!
Wetsgehoorsame burgers behoort bewapen te word deur die staat, soos in Switserland, sodat hulle hulself én die land kan beskerm.